Diari Oficial de la Generalitat Valenciana


Sumari del DOGV 9286, del 25-02-2022 (2022/1510)

Extracte de la Resolució de 26 de gener de 2022, del vicerector de Comunicació i Internacionalització de la Universitat Politècnica de València, en virtut de les competències delegades pel rector mitjançant la Resolució de 27 de juliol del 2021, per la qual es convoquen les beques del Programa «Meridies-Cooperació» per a la participació de l'alumnat en projectes de cooperació al desenvolupament a països d'Àfrica, Àsia i Llatinoamèrica.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9286

Data del DOGV
:   25-02-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/1510


Data del document
:   26-01-2022

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució de 26 de gener de 2022, del vicerector de Comunicació i Internacionalització de la Universitat Politècnica de València, en virtut de les competències delegades pel rector mitjançant la Resolució de 27 de juliol del 2021, per la qual es convoquen les beques del Programa «Meridies-Cooperació» per a la participació de l'alumnat en projectes de cooperació al desenvolupament a països d'Àfrica, Àsia i Llatinoamèrica. [2022/1510]  
  
BDNS (identif.): 611679.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions  
(https://www.infosubvenciones.es/bdnstrans/GE/es/convocatoria/611679)  
  
Primer. Persones beneficiàries  
La persona sol·licitant ha d'estar matriculada en una titulació oficial de la UPV, grau o màster, durant el període en el qual se sol·licita i en el qual es gaudeix de l'ajuda. A més, ha de complir els requisits següents:  
  
- Queda exclòs l'alumnat de doctorat, de títols propis (matrícules del CFP) o d'intercanvi acadèmic (Erasmus, Sèneca, etc.).  
  
- La titulació ha de correspondre's amb la requerida en els termes de referència de la plaça sol·licitada (vegeu l'annex I). Quan la titulació acadèmica no siga requisit imprescindible, s'han de tenir coneixements suficients per a fer les tasques proposades.  
- No haver gaudit en anys anteriors d'una ajuda de mobilitat internacional del CCD en qualsevol de les seues modalitats.  
- La percepció de l'ajuda és incompatible amb les altres ajudes de la Universitat Politècnica de València que cobrisquen despeses per a la mateixa finalitat o destinació.  
  
Segon. Finalitat  
«Meridies-Cooperació» és un programa de mobilitat internacional del Centre de Cooperació al Desenvolupament (CCD) destinat a alumnat de la UPV per a la participació en projectes i accions de cooperació al desenvolupament a països amb un índex de desenvolupament humà mitjà-baix, a través d'universitats, organitzacions no-governamentals de desenvolupament, organismes internacionals, entitats socials i altres actors del sistema internacional de cooperació al desenvolupament.  
  
Tercer. Bases reguladores  
Accessibles en  
http://www.upv.es/entidades/CCD/infoweb/ccd/info/790412normalv.html  
  
Quart. Import  
Amb caràcter general, l'ajuda econòmica finançada sota el programa «Meridies-Cooperació» és la següent:  
- Borsa de viatge (bitllets de transport, vacunes i visats): 1.000 euros  
- Ajuda per a allotjament i manutenció: 400 euros al mes  
- Segur mèdic  
  
Cinqué. Termini de presentació de sol·licituds  
El termini de lliurament de les sol·licituds signades comença el mateix dia de la publicació de l'extracte de la convocatòria en el DOGV i finalitza l'11 de març del 2022.  
En cas que queden places desertes després de la resolució d'aquest primer termini, el CCD obri un segon període de presentació de sol·licituds per a les destinacions vacants entre el 13 d'abril i el 4 de maig del 2022.  
  
València, 26 de gener de 2022.- El vicerector d'Internacionalització i Comunicació: José Francisco Monserrat del Río.